4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 1/7Finlex ®
Finlex › Lainsäädäntö › Ajantasainen lainsäädäntö › Vuosi 2006 › 22.12.2006/1233
Seurattu SDK 291/2022 saakka.
22.12.2006/1233
Laki tilaajan selvitysvelvollisuudesta ja vastuusta ulkopuolista työvoimaa käytettäessä
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Tarkoitus
Tämän lain tarkoituksena on edistää yritysten välistä tasavertaista kilpailua ja työehtojen noudattamista sekä
luoda yrityksille ja julkisoikeudellisille yhteisöille edellytyksiä varmistaa, että niiden kanssa vuokratyöstä tai
alihankinnoista sopimuksia tekevät yritykset täyttävät sopimuspuolina ja työnantajina lakisääteiset
velvoitteensa.
2 §
Soveltamisala
Tätä lakia sovelletaan tilaajaan:
1) joka Suomessa käyttää vuokrattua työntekijää; taikka
2) jonka Suomessa olevissa työtiloissa tai Suomessa olevassa työkohteessa työskentelee työntekijä, joka on
tilaajan kanssa alihankintasopimuksen tehneen työnantajan palveluksessa ja jonka työtehtävät liittyvät
tilaajan toiminnassa tavanomaisesti suoritettaviin työtehtäviin tai tilaajan tavanomaiseen toimintaan liittyviin
kuljetuksiin.
Rakentamisessa ja rakentamiseen liittyvässä korjaus-, hoito- ja kunnossapitotoiminnassa
(rakentamistoiminta ) lakia sovelletaan: (10.8.2012/469)
1) rakennuttajina toimiviin tilaajiin;
2) sopimusketjussa kaikkiin työturvallisuuslain (738/2002) 49 §:ssä  tarkoitetulla yhteisellä työpaikalla
työsuorituksen sisältämän kokonaisuuden tilaajina toimiviin.
Tätä lakia ei sovelleta, kun kauppamerenkulkua harjoittavan yrityksen alus on Suomen rajojen ulkopuolella.
Suomalaisessa aluksessa tulee kuitenkin soveltaa tätä lakia merityösopimuslain (756/201 1) soveltamisalan
piirissä oleviin töihin myös Suomen rajojen ulkopuolella. (17.6.201 1/760)
3 §
Määritelmät
Tässä laissa tarkoitetaan:
1) tilaajalla  kaupparekisterilain (129/1979) 3 §:ssä  tarkoitettua elinkeinonharjoittajaa, joka on velvollinen
tekemään pykälässä tarkoitetun perusilmoituksen sekä valtiota, kuntaa, kuntayhtymää, Ahvenanmaan
maakuntaa, Ahvenanmaan maakunnan kuntaa tai kuntayhtymää, seurakuntaa, seurakuntayhtymää, muuta
uskonnollista yhdyskuntaa ja muuta julkisoikeudellista oikeushenkilöä sekä vastaavaa ulkomailla toimivaa
yritystä;
4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 2/72) vuokratulla työntekijällä  työntekijää, joka on tehnyt työsopimuksen Suomessa tai ulkomailla toimivan
sellaisen työnantajan kanssa, joka on siirtänyt työntekijän tämän suostumuksen mukaisesti toisen työnantajan
käyttöön;
3) alihankintasopimuksella  tilaajan ja tämän sopimuspuolen välistä sopimusta tietyn työtuloksen
aikaansaamiseksi vastiketta vastaan.
4 § (22.5.2015/678)
Poikkeukset soveltamisalasta
Tätä lakia ei sovelleta, jos:
1) vuokratun työntekijän tai työntekijöiden työskentely kestää yhteensä enintään 10 työpäivää; tai
2) 2 §:n 1 momentin 2 kohdassa tarkoitetun alihankintasopimuksen vastikkeen arvo ilman arvonlisäveroa on
alle 9 000 euroa.
Edellä 1 momentissa tarkoitettuja raja-arvoja laskettaessa työn katsotaan jatkuneen yhdenjaksoisesti, jos
tilaajalle tehty työ tai aikaansaatu työtulos perustuu useisiin peräkkäisiin, keskeytymättöminä tai vain lyhyin
keskeytyksin jatkuviin sopimuksiin.
Edellä 1 momentin 1 kohdassa olevaa soveltamisalarajausta ei sovelleta 6 §:n 2 momentissa tarkoitettuun
henkilöstön edustajan tiedonsaantioikeuteen.
4 a § (17.6.2016/450)
Muu lainsäädäntö tilaajan velvollisuudesta
Työntekijöiden lähettämisestä annetussa laissa (447/2016)  säädetään tilaajan ja sopimuspuolen velvoitteista
silloin, kun toiseen valtioon sijoittautunut yritys lähettää Suomeen työntekijöitä.
5 § (22.5.2015/678)
Tilaajan selvitysvelvollisuus
Ennen kuin tilaaja tekee sopimuksen vuokratun työntekijän käytöstä tai alihankintasopimukseen perustuvasta
työstä, tilaajan on pyydettävä sopimuspuolelta ja tämän on annettava tilaajalle:
1) selvitys siitä, onko yritys merkitty ennakkoperintälain (1118/1996)  mukaiseen ennakkoperintärekisteriin ja
työnantajarekisteriin sekä arvonlisäverolain (1501/1993)  mukaiseen arvonlisäverovelvollisten rekisteriin;
2) kaupparekisteriote tai kaupparekisteristä muutoin saadut kaupparekisteriotetta vastaavat tiedot;
3) selvitys siitä, ettei yrityksellä ole verotustietojen julkisuudesta ja salassapidosta annetun lain (1346/1999)
20 b §:n  1 momentin 2 kohdassa tarkoitettua verovelkaa taikka viranomaisen antama selvitys verovelan
määrästä;
4) todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai
selvitys siitä, että erääntyneitä eläkevakuutusmaksuja koskeva maksusopimus on tehty;
5) selvitys työhön sovellettavasta työehtosopimuksesta tai keskeisistä työehdoista;
6) selvitys työterveyshuollon järjestämisestä.
Jos vuokratun työntekijän työnantajana tai alihankintasopimuksen sopimuspuolena toimii ulkomainen yritys,
tilaajan on pyydettävä ja yrityksen on toimitettava 1 momentissa tarkoitetut vastaavat tiedot yrityksen
sijoittautumismaan lainsäädännön mukaisella rekisteriotteella tai vastaavalla todistuksella tai muulla yleisesti
hyväksytyllä tavalla. Ulkomaisen sopimuspuolen on lisäksi toimitettava 1 momentin 1 ja 3 kohdan mukaiset
selvitykset, jos sopimuspuolena toimivalla ulkomaisella yrityksellä on yritys- ja yhteisötietolaissa (244/2001)
tarkoitettu yritys- ja yhteisötietotunnus. Jos ulkomainen sopimuspuoli lähettää Suomeen työhön
työntekijöiden lähettämisestä annetun lain 2 §:n 2 tai 4 kohdassa tarkoitettuja lähetettyjä työntekijöitä,
4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 3/7tilaajan on selvitettävä työntekijöiden sosiaaliturvan määräytyminen viimeistään ennen tässä laissa
tarkoitetun sopimuksen mukaisen työn aloittamista. (17.6.2016/450)
Tilaaja voi myös itse hankkia 1 momentin 1 ja 2 kohdassa ja 2 momentissa tarkoitetut tiedot sekä 1
momentin 3 kohdassa tarkoitetun sopimuspuolen verovelkaa koskevan tiedon V erohallinnolta verotustietojen
julkisuudesta ja salassapidosta annetun lain 20 d tai 20 e §:n mukaisesti. T ilaajalla on oikeus hyväksyä muu
kuin viranomaisen antama selvitys tämän pykälän 1 tai 2 momentissa tarkoitetuksi selvitykseksi tai
todistukseksi, jos sen on antanut yleisesti luotettavana pidetty muu arvioija tai tietojen ylläpitäjä.
Tilaajan ei tarvitse pyytää 1, 2 ja 5 momentissa tarkoitettuja selvityksiä ja todistuksia tai edellyttää sopimusta
tehdessään 6 momentissa tarkoitettujen tietojen toimittamista, jos hänellä on perusteltu syy luottaa
sopimuspuolen täyttävän lakisääteiset velvoitteensa sillä perusteella, että:
1) sopimuspuoli on valtio, kunta, kuntayhtymä, Ahvenanmaan maakunta, Ahvenanmaan maakunnan kunta
tai kuntayhtymä, seurakunta, seurakuntayhtymä, Kansaneläkelaitos tai Suomen Pankki, osakeyhtiölaissa
(624/2006)  tarkoitettu julkinen osakeyhtiö, valtion liikelaitos tai sen kokonaan omistama yhtiö, kunnan tai
kuntayhtymän kokonaan omistama yksityisoikeudellinen yhteisö tai yhtiö taikka vastaava ulkomainen
yhteisö tai yritys;
2) sopimuspuolen toiminta on vakiintunutta;
3) tilaajan ja sopimuspuolen sopimussuhdetta voidaan pitää vakiintuneena aikaisempien sopimussuhteiden
johdosta; tai
4) luottamukseen on 1–3 kohdassa säädettyyn rinnastettava syy .
Jos tässä laissa tarkoitettu sopimus on voimassa yli 12 kuukautta, tilaajan sopimuspuolen on toimitettava
tilaajalle sopimussuhteen aikana 12 kuukauden välein 1 momentin 3 ja 4 kohdassa tarkoitetut todistukset tai
2 momentissa tarkoitetut vastaavat tiedot.
Tilaajan on tässä laissa tarkoitettua sopimusta tehdessään edellytettävä, että sopimuspuoli toimittaa
sopimuksen mukaisen työn aloittamisen jälkeen lähetettyjen työntekijöiden osalta todistukset työntekijöiden
sosiaaliturvan määräytymisestä ennen kuin nämä aloittavat työn teon.
Edellä 1, 2 ja 6 momentissa tarkoitetut selvitykset, todistukset ja tiedot on säilytettävä vähintään kaksi vuotta
siitä, kun sopimusta koskeva työ on päättynyt.
Rakentamistoimintaan liittyvästä tilaajan selvitysvelvollisuudesta säädetään 5 a §:ssä.
5 a § (10.8.2012/469)
Rakentamistoimintaan liittyvä tilaajan selvitysvelvollisuus
Mitä 5 §:ssä säädetään tilaajan selvitysvelvollisuudesta, sovelletaan myös rakentamistoimintaan liittyvään
tilaajaan. Rakentamistoimintaan liittyvä tilaaja ei kuitenkaan vapaudu selvitysvelvollisuudesta mainitun
pykälän 4 momentin 2 ja 3 kohdan perusteella eikä niissä tarkoitettuun syyhyn rinnastettavan syyn
perusteella. Rakentamistoimintaan liittyvällä tilaajalla on mainitun pykälän 1 momentissa säädetyn lisäksi
oltava todistus siitä, että sopimuspuoli on ottanut tapaturmavakuutuslaissa (608/1948)  tarkoitetun
vakuutuksen.
Rakentamistoimintaan liittyvän tilaajan selvitysvelvollisuuteen sisältyy 5 §:n 2 momentin lisäksi velvollisuus
selvittää, että kaikilla lähetetyillä työntekijöillä on voimassa olevat todistukset työntekijöiden sosiaaliturvan
määräytymisestä ennen kuin nämä aloittavat työnteon. (22.5.2015/678)
6 §
Tietojen antaminen henkilöstön edustajille
Tilaajan tulee pyynnöstä ilmoittaa tässä laissa tarkoitetusta vuokratyöstä tai alihankinnasta tehdystä
sopimuksesta työehtosopimuksen perusteella valitulle luottamusmiehelle tai, jos tällaista ei ole valittu,
työsopimuslain (55/2001) 13 luvun 3 §:ssä  tarkoitetulle luottamusvaltuutetulle ja työsuojeluvaltuutetulle.
Asiasta ilmoitettaessa on selvitettävä vuokratyön käytön syy , käytettävän työvoiman määrä, yrityksen
4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 4/7yksilöintitiedot, työkohde, työtehtävät, sopimuksen kesto ja sovellettava työehtosopimus tai keskeiset
työehdot. (21.12.2012/874)
Vuokratun työntekijän työnantajan on annettava 1 momentissa tarkoitetulle henkilöstön edustajalle
vuokratun työntekijän ja hänen työnantajansa välisen, työntekijän palkkaan tai työsuhteeseen liittyvien lakien
tai sopimusten soveltamista koskevan erimielisyyden selvittämiseksi tarpeelliset tiedot, jos työntekijä
henkilöstön edustajan siihen valtuuttaa. (14.1 1.2008/708)
7 §
Selvitysten kelpoisuusaika
Tämän lain nojalla esitetyt tiedot, todistukset ja selvitykset eivät saa olla kolmea kuukautta vanhempia.
Jos tilaaja tekee uuden sopimuksen saman sopimuspuolen kanssa ennen kuin on kulunut 12 kuukautta siitä,
kun hän on sopimusta ensi kertaa tehtäessä täyttänyt 5 §:ssä tarkoitetun selvitysvelvollisuutensa, tilaajalla ei
ole uutta selvitysvelvollisuutta, ellei hänellä ole syytä epäillä, että sopimuspuolen olosuhteissa on tapahtunut
tarkistamista edellyttäviä muutoksia.
8 §
Vaitiolovelvollisuus
Tilaaja tai sen palveluksessa oleva ei saa ilmaista tässä laissa säädettyjä tehtäviä hoitaessaan saamiaan
verojen maksamista tai verovelkaa taikka eläkevakuutusten ottamista, suorittamista tai erääntyneitä
eläkevakuutusmaksuja koskevia 5 §:ssä tarkoitettuja tietoja, jollei sopimuspuoli itse taikka veroviranomainen
lain nojalla ole julkistanut niitä tai työeläkelaitos lain nojalla ilmoittanut niitä luottotietorekisteriin
merkittäviksi. V aitiolovelvollisuuden piiriin kuuluvaa tietoa ei saa paljastaa sivulliselle senkään jälkeen, kun
henkilö ei enää hoida sitä tehtävää, jossa hän on tiedon saanut.
Virkamiehen ja muun viranomaisessa toimivan vaitiolovelvollisuudesta on voimassa, mitä viranomaisten
toiminnan julkisuudesta annetussa laissa (621/1999)  ja muualla laissa säädetään.
9 § (22.5.2015/678)
Laiminlyöntimaksu ja korotettu laiminlyöntimaksu
Tilaaja on velvollinen maksamaan laiminlyöntimaksua, jos tilaaja on:
1) laiminlyönyt 5 tai 5 a §:ssä tarkoitetun selvitysvelvollisuuden;
2) tehnyt sopimuksen tässä laissa tarkoitetusta työstä liiketoimintakiellosta annetun lain (1059/1985)
mukaiseen liiketoimintakieltoon määrätyn elinkeinonharjoittajan kanssa tai yrityksen kanssa, jonka
yhtiömies taikka hallituksen jäsen tai toimitusjohtaja taikka muussa siihen rinnastettavassa asemassa oleva
henkilö on määrätty liiketoimintakieltoon; taikka
3) tehnyt tässä laissa tarkoitetun sopimuksen, vaikka hänen on täytynyt tietää, että sopimuksen toisella
osapuolella ei ole tarkoitus täyttää sopimuspuolena ja työnantajana lakisääteisiä maksuvelvoitteitaan.
Laiminlyöntimaksun suuruudeksi määrätään vähintään 2 000 euroa ja enintään 20 000 euroa. Jos tilaaja on
rikkonut 1 momentin 2 tai 3 kohdassa säädettyä, määrätään laiminlyöntimaksu korotettuna siten, että
laiminlyöntimaksun määrä on vähintään 20 000 euroa ja enintään 65 000 euroa.
Laiminlyöntimaksun suuruutta määrättäessä otetaan huomioon selvitysvelvollisuuden rikkomisen aste, laatu
ja laajuus sekä tilaajan ja tämän sopimuspuolen välisen sopimuksen arvo. Laiminlyöntimaksua alentavana
tekijänä otetaan huomioon tilaajan pyrkimys estää tai poistaa laiminlyönnin vaikutukset ja sitä korottavana
tekijänä tilaajan laiminlyönnin toistuvuus, suunnitelmallisuus ja muut olosuhteet.
Laiminlyöntimaksu voidaan jättää määräämättä tai määrätä maksettavaksi vähimmäismäärää pienempänä,
jos tekoa voidaan pitää vähäisenä ja maksun määräämättä jättäminen tai määrääminen vähimmäismäärää
pienempänä on kohtuullista olosuhteet huomioon ottaen.
4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 5/7Laiminlyöntimaksua ei määrätä 1 momentin 2 kohdan perusteella, jos tilaaja on täyttänyt 5 tai 5 a §:n
mukaisen selvitysvelvollisuuden, eikä esitetyistä tiedoista, todistuksista tai selvityksistä ole ilmennyt, että 1
momentin 2 kohdassa tarkoitettu taho on ollut liiketoimintakiellossa.
Laiminlyöntimaksua ei määrätä 5 a §:n 2 momentin rikkomisesta, jos tilaaja ei tiennyt tai hänen ei voinut
kohtuudella edellyttää tienneen lähetetyistä työntekijöistä, joilla ei ollut voimassa olevaa todistusta
työntekijän sosiaaliturvan määräytymisestä.
9 a § (22.5.2015/678)
9 a § on kumottu L:lla 22.5.2015/678 ,.
9 b § (22.5.2015/678)
Laiminlyöntimaksun ja korotetun laiminlyöntimaksun rahamäärän tarkistaminen
Edellä 9 §:ssä säädetyn laiminlyöntimaksun ja korotetun laiminlyöntimaksun enimmäis- ja
vähimmäismäärää tarkistetaan rahanarvon muutosta vastaavasti kolmivuotiskausittain valtioneuvoston
asetuksella.
10 § (22.12.2009/1530)
Laiminlyöntimaksun määrääminen
Aluehallintovirasto määrää päätöksellään tilaajan maksamaan laiminlyöntimaksun päätöksessä asetetussa
määräajassa. Oikeus antaa laiminlyöntimaksua koskeva päätös vanhentuu, jollei maksun määräämistä
koskeva asia ole tullut vireille kahdessa vuodessa siitä, kun tässä laissa tarkoitettua sopimusta koskeva työ on
päättynyt.
Tilaaja saa hakea aluehallintoviraston päätökseen muutosta valittamalla hallinto-oikeuteen siten kuin
hallintolainkäyttölaissa (586/1996)  säädetään. Hallinto-oikeuden päätökseen saa hakea muutosta valittamalla
vain, jos korkein hallinto-oikeus myöntää valitusluvan. (27.1.2017/70)
Laiminlyöntimaksu määrätään maksettavaksi valtiolle. Maksun täytäntöönpanosta säädetään sakon
täytäntöönpanosta annetussa laissa (672/2002) . Maksettavaksi erääntyneelle laiminlyöntimaksulle, jota ei ole
suoritettu viimeistään eräpäivänä, peritään viivästyskorkoa korkolain (633/1982) 4 §:n  1 momentissa
tarkoitetun korkokannan mukaan.
11 §
Rangaistussäännös
Rangaistus 8 §:ssä säädetyn vaitiolovelvollisuuden rikkomisesta tuomitaan rikoslain (39/1889) 38 luvun  1 tai
2 §:n mukaan, jollei teko ole rangaistava rikoslain 40 luvun 5 §:n  mukaan tai siitä muualla laissa säädetä
ankarampaa rangaistusta.
12 § (22.12.2009/1530)
Valvonta
Työsuojeluviranomaiset valvovat tämän lain noudattamista siten kuin työsuojelun valvonnasta ja työpaikan
työsuojeluyhteistoiminnasta annetussa laissa (44/2006)  säädetään, jollei tästä laista muuta johdu.
Työsuojeluviranomaisilla on pyynnöstä oikeus saada tilaajalta nähtävikseen selvitysvelvollisuuteen liittyvät
asiakirjat ja tarvittaessa jäljennökset niistä. Jos tarkastaja havaitsee, että edellytykset laiminlyöntimaksun
määräämiselle ovat olemassa, hänen on saatettava asia välittömästi aluehallintoviraston käsiteltäväksi. Jos
työsuojeluviranomaiselle on tehty ilmoitus siitä, että selvitysvelvollisuutta epäillään rikotun,
aluehallintoviraston on käsiteltävä asia kiireellisenä.
13 §
Voimaantulo
Tämä laki tulee voimaan 1 päivänä tammikuuta 2007.
Ennen lain voimaantuloa voidaan ryhtyä lain täytäntöönpanon edellyttämiin toimenpiteisiin.
4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 6/7HE 1 14/2006 , TyVM 10/2006, EV 187/2006
Muutossäädösten voimaantulo ja soveltaminen:
28.3.2008/168:
Tämä laki tulee voimaan 1 päivänä huhtikuuta 2008.
HE 6/2008 , LaVM 4/2008, EV 14/2008
14.11.2008/708:
Tämä laki tulee voimaan 1 päivänä tammikuuta 2009.
HE 68/2008 , TyVM 6/2008, EV 95/2008
22.12.2009/1530:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV 205/2009
3.12.2010/1052:
Tämä laki tulee voimaan 1 päivänä tammikuuta 201 1.
HE 172/2010 , TyVM 9/2010, EV 172/2010
17.6.2011/760:
Tämä laki tulee voimaan 1 päivänä elokuuta 201 1.
HE 174/2010 , TyVM 15/2010, EV 303/2010
10.8.2012/469:
Tämä laki tulee voimaan 1 päivänä syyskuuta 2012.
HE 18/2012 , TyVM 3/2012, EV 48/2012
21.12.2012/874:
Tämä laki tulee voimaan 1 päivänä tammikuuta 2013.
HE 152/2012 , TyVM 6/2012, EV 141/2012
3.10.2014/794:
Tämä laki tulee voimaan 1 päivänä joulukuuta 2014.
HE 204/2013 , VaVM 8/2014, PeVL 4/2014, EV 89/2014
22.5.2015/678:
Tämä laki tulee voimaan 1 päivänä syyskuuta 2015.
HE 161/2014 , TyVM 17/2014, EV 342/2014
17.6.2016/450:
Tämä laki tulee voimaan 18 päivänä kesäkuuta 2016.
4/29/22, 9:33 AM Laki tilaajan selvitysvelvollisuudesta ja… 1233/2006 - Ajantasainen lainsäädäntö - FINLEX ®
https://finlex.fi/fi/laki/ajantasa/2006/20061233 7/7HE 39/2016 , TyVM 3/2016, EV 68/2016, Euroopan parlamentin ja neuvoston direktiivi 2014/67/EU
(32014L0067); EUVL N:o L 159, 28.5.2014, s. 1 1, Euroopan parlamentin ja neuvoston direktiivi
2014/67/EU (32014L0054); EUVL N:o L 128, 30.4.2014, s. 8, Euroopan parlamentin ja neuvoston direktiivi
96/71/EY (31996L0071); EYVL N:o L 18, 21.1.1997, s. 1
27.1.2017/70:
Tämä laki tulee voimaan 1 päivänä huhtikuuta 2017.
Muutoksenhaussa ennen tämän lain voimaantuloa annettuun hallintopäätökseen sovelletaan tämän lain
voimaan tullessa voimassa olleita säännöksiä.
HE 168/2016 , LaVM 13/2016, EV 162/2016
Finlex  › Lainsäädäntö  › Ajantasainen lainsäädäntö  › Vuosi 2006  › 22.12.2006/1233
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.